section_heading: Kritike
paragraph_text: Richard Roeper dao je filmu tri i pol zvjezdice uz opasku: "Prava zvijezda filma je njegov scenarist i redatelj Jordan Peele koji je kreirao uradak koji se dotiče bezbrojnih nivoa rasizma, koji funkcionira kao homage velikim horor filmovima, koji stvara svoj vlastiti kreativni put, koji ima jedinstveni vizualni stil i koji je uz sve to iznimno humorističan".<ref> Keith Phipps iz Uproxxa hvalio je glumački ansambl i Peelovu režiju: "Zbog tehničkih izvedbi filma pomislio bih da ga je radio iskusni horor majstor. Pravo uzbuđenje u filmu Bježi - ono koje stoji iza polaganog stvaranja napetosti i opasnosti, neugodne atmosfere i iznenađujućeg obrata - leži u tome da se Peele kao redatelj tek zagrijava."<ref> Mike Rougeau iz IGN-a dao je filmu ocjenu 9/10 i napisao: "Cijelo putovanje filma Bježi, kroz sve napete razgovore, fantastične dijaloge i šokantno nasilje čini se potpuno zasluženim. A njegovo razrješenje vrijedno je svih neugodnih osjećaja i trenutaka sumnje koje kao gledatelji imamo na njegovom kraju."<ref> Peter Travers iz časopisa Rolling Stone dao je filmu tri i pol od četiri zvjezdice i proglasio ga "odličnom horor predstavom presvučenom rasnim tenzijama i ubojitom satirom".<ref> Scott Mendelson iz Forbesa naglasio je da je film pogodio zeitgeist i prozvao ga "modernim američkim horor klasikom".<ref>"Review: Jordan Peele's 'Get Out' Is a New Horror Classic" Forbes, 27. veljače 2017.